CELEX: 32010R0494
Language: da
Date: 2010-05-25 00:00:00
Title: Kommissionens forordning (EU) nr. 494/2010 af 25. maj 2010 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

8.6.2010   
            
            
               DA
            
            
               Den Europæiske Unions Tidende
            
            
               L 140/19
            
         KOMMISSIONENS FORORDNING (EU) Nr. 494/2010
   af 25. maj 2010
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   EUROPA-KOMMISSIONEN HAR —
   under henvisning til traktaten om oprettelse af Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra d), og
   ud fra følgende betragtninger:
   
               (1)
            
            
               Den 15. december 2009 paraferede Den Europæiske Union Genèveaftalen om handel med bananer mellem Den Europæiske Union og Brasilien, Colombia, Costa Rica, Ecuador, Guatemala, Honduras, Mexico, Nicaragua, Panama, Peru og Venezuela vedrørende strukturen og anvendelsen af EU's handelsordning for bananer henhørende under KN-kode 0803 00 19 (herefter benævnt »aftalen«). I aftalen er der fastsat betingelser for den endelige bilæggelse af udestående tvister og krav i WTO vedrørende import af bananer til EU.
            
         
               (2)
            
            
               I henhold til aftalens stk. 3, litra a), skal EU gradvis nedsætte toldsatsen for bananer fra 176 EUR/1 000 kg/netto til 114 EUR/1 000 kg/netto.
            
         
               (3)
            
            
               Indtil aftalen træder i kraft og i henhold til aftalens artikel 8, litra b), skal toldnedsættelserne anvendes midlertidigt og med tilbagevirkende kraft fra den dato, hvor aftalen undertegnes, såfremt de øvrige parter i aftalen opfylder deres respektive forpligtelser.
            
         
               (4)
            
            
               Rådet vedtog den 10. maj 2010 en afgørelse om undertegnelse og midlertidig anvendelse af aftalen.
            
         
               (5)
            
            
               Det er derfor nødvendigt at gennemføre den første toldnedsættelse, der er fastsat i aftalen, og som omfatter en nedsættelse af toldsatsen til 148 EUR/1 000 kg/netto, og at fastsætte, at nedsættelsen anvendes med tilbagevirkende kraft fra den 15. december 2009 til den 31. december 2010.
            
         
               (6)
            
            
               Bilag I til forordning (EØF) nr. 2658/87, som ændret ved Kommissionens forordning (EF) nr. 1031/2008 (2) og Kommissionens forordning (EF) nr. 948/2009 (3), bør derfor ændres, når aftalen er blevet undertegnet.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I bilag I til forordning (EØF) nr. 2658/87, som ændret ved forordning (EF) nr. 1031/2008, i rækken for KN-kode 0803 00 19 for »Bananer, bortset fra pisang, friske« ændres beløbet i kolonne 3 (bundet toldsats) til »148 EUR/1 000 kg/netto«.
   Artikel 2
   I bilag I til forordning (EØF) nr. 2658/87, som ændret ved forordning (EF) nr. 948/2009, i rækken for KN-kode 0803 00 19 for »Bananer, bortset fra pisang, friske« ændres beløbet i kolonne 3 (bundet toldsats) til »148 EUR/1 000 kg/netto«.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 1 anvendes fra den 15. december 2009.
   Artikel 2 anvendes fra den 1. januar 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. maj 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EUT L 291 af 31.10.2008, s. 1.
   
      (3)  EUT L 287 af 31.10.2009, s. 1.